**MyAccountant**

Μέλη Ομάδας:

* Κόκκαλη Χριστίνα , ΑΜ: 1072617, Έτος σπουδών: Ε’
* Ράικος Ιάσων, ΑΜ: 1084552, Έτος σπουδών: Δ’
* Γεωργόπουλος Βασίλης, ΑΜ: 1072504, Έτος σπουδών: Ε’
* Σαπουνάς Αντώνιος, ΑΜ: 1072529, Έτος σπουδών: Ε’

**Περιγραφή εφαρμογής**

Στη σύγχρονη επιχειρηματική πραγματικότητα, η διαχείριση των οικονομικών ενός επιχειρηματία αποτελεί έναν από τους πιο σημαντικούς παράγοντες για την επιτυχία της επιχείρησής του. Ωστόσο, η διαδικασία αυτή συχνά μπορεί να είναι επίπονη και χρονοβόρα. Ακριβώς εδώ εισέρχεται το **MyAccountant**.

Το **MyAccountant** είναι μια πρωτοποριακή εφαρμογή που σχεδιάστηκε ειδικά για ιδιώτες και επιχειρήσεις προκειμένου να διευκολύνει τη διαχείριση των οικονομικών τους. Με τη βοήθεια του **MyAccountant**, οι πελάτες μπορούν να παρακολουθούν πιο αποτελεσματικά τα οικονομικά τους, να παράγουν αναλυτικές αναφορές και να προγραμματίζουν τις οικονομικές τους ενέργειες με μεγαλύτερη ακρίβεια και αποτελεσματικότητα.

Το έργο λοιπόν αφορά την ανάπτυξη μιας εφαρμογής λογιστικού γραφείου που το ονομάσαμε **MyAccountant**, η οποία έχει σκοπό να παρέχει στους πελάτες μια εύχρηστη πλατφόρμα για τη διαχείριση των οικονομικών τους δραστηριοτήτων. Η εφαρμογή έχει τρεις χρήστες, όπου είναι ο λογιστής, η επιχείρηση και ο ιδιώτης. Συγκεκριμένα, η εφαρμογή προσφέρει τις εξής λειτουργίες:

**Υποβολή Δηλώσεων και Εκκαθαριστικών:**

Ο λογιστής μπορεί να υποβάλει ηλεκτρονικά τις φορολογικές δηλώσεις και τα εκκαθαριστικά του πελάτη του.

Ο ιδιώτης έχει τη δυνατότητα να κατεβάσει και να στείλει τις φορολογικές του δηλώσεις και να κατεβάσει τα εκκαθαριστικά του.

**Διαχείριση Ακινήτων:**

Ο λογιστής μπορεί να κάνει μισθωτήρια κατοικιών και να προσθέσει ακίνητα του πελάτη.

Ο ιδιώτης μπορεί να κατεβάσει τα μισθωτήρια κατοικιών και να δει την ακίνητη περιουσία του.

**Μισθοδοσίες και Ασφάλιση:**

Ο λογιστής θα περνάει τα έξοδα και τα έσοδα της επιχείρησης. Επιπλέον, θα μπορεί να προσθέτει υπαλλήλους με τα στοιχεία τους από την επιχείρηση και θα μπορεί να επεξεργάζεται τα στοιχεία τους.

Η επιχείρηση μπορεί να βλέπει μια αναφορά εσόδων και εξόδων από τα βιβλία της επιχείρησης. Θα μπορεί να δει επίσης ποσό της κοστίζει η μισθοδοσία του κάθε υπαλλήλου, πόσο πρέπει να πληρώσει στον ΕΦΚΑ για τον συγκεκριμένο και πόσο να πληρώσεις καθαρά στον εργαζόμενο.

**Ρύθμιση Οφειλών:**

Ο λογιστής θα περνάει τις οφειλές των πελατών του προς την Δημόσια Οικονομική Υπηρεσία.

Ο ιδιώτης/επιχείρηση μπορεί να διαχειρίζεται τις οφειλές του προς την Δημόσια Οικονομική Υπηρεσία μέσω της εφαρμογής.

**Υποβολή Επιδομάτων:**

Υπηρεσίες που επιτρέπουν στον ιδιώτη να ελέγχει και να υποβάλλει αιτήσεις για διάφορα είδη επιδομάτων.

**Έλεγχος Φορολογικής και Ασφαλιστικής Ενημερότητας:**

Ο λογιστής μπορεί να βγάζει την φορολογική και ασφαλιστική ενημερότητα για τον πελάτη του.

Ο ιδιώτης μπορεί να ελέγχει την τρέχουσα κατάσταση της φορολογικής και ασφαλιστικής του ενημερότητας μέσω της εφαρμογής.

**Διαχείριση Οχημάτων:**

Ο λογιστής μπορεί να σου εκδώσει βεβαίωση μη οφειλής τελών και να βάλει σε ακινησία τα οχήματα του πελάτη. Επίσης μπορεί να δει τα οχήματα των πελατών τους, το όνομα του πελάτη στο οποίο ανήκει το όχημα, τις πινακίδες του οχήματος, την κατάσταση του οχήματος, δηλαδή αν είναι ενεργό ή σε ακινησία και τα τέλη κυκλοφορίας του.

Ο ιδιώτης/επιχείρηση έχει την δυνατότητα να επισκοπήσει πόσα οχήματα έχει, τις πινακίδες τους, την κατάσταση των οχημάτων, δηλαδή αν είναι ενεργά ή σε ακινησία και τα τέλη κυκλοφορίας τους. Μπορεί να στείλει αίτημα αλλαγής κατάστασης των οχημάτων του.

**Επιλογή λογιστή:**

Ο ιδιώτης/επιχείρηση έχει την δυνατότητα να επιλέξει, να αλλάξει και να τερματίσει λογιστή.

**Χρέωση υπηρεσιών:**

Η εφαρμογή θα χρεώνει όταν ο ιδιώτης/επιχείρηση επιλέξει την εκάστοτε υπηρεσία(π.χ. έκδοση βεβαίωσης μη οφειλής τελών). Η χρέωση θα γίνεται έπειτα από αποστολή και αποδοχή αιτήματος από τον πελάτη στον λογιστή.